Fiedler & Lundgren

Fiedler & Lundgren er et svensk tobakksselskap som produserer og markedsfører snus. 

Produktene til Fiedler & Lundgren selges selges stort sett i Norge og Sverige. Den norske importen av produktene drives av British American Tobacco Norway AS.

Hovedkontoret og fabrikken ligger i Malmö, Sverige. Selskapet har rundt 90 ansatte (2009).

Historie

Historien bak bedriften har sin begynnelse i 1783. Dette året søkte Samuel Fiedler om å få produsere snus, noe som ble innvilget. Etter hans død tok den nest eldste sønnen, Magnus Fiedler over bedriften og snusproduksjonen. Bedriften begynte etter hvert å produsere store mengder snus. I 1809 ble det produsert 3 tonn.

Den virkelige grunnleggelsen av bedriften skjedde ikke før i 1835 i Göteborg. Fiedler & Lundgren var en viktig del av den svenske snusproduksjonen og hadde mange kjente merker. I og med tobakksmonopolet som trådte i kraft i 1915 i Sverige, flyttet Fiedler & Lundgren virksomheten til Danmark.

89 år senere, i 2004, flyttet Fiedler & Lundgren tilbake til Sverige med et mål om bli Sveriges nest største snusprodusent, fornye markedet og lansere innovative produkter med høyeste kvalitet. Fiedler & Lundgren eies i dag av Skandinavisk Tobakskompagni.

Viktige årstall

 2004 – Produksjonen startet.
 2006 – Styret vedtar en utbygging av produksjonen, flere nye produksjonslinjer.
 2006 – Fiedler & Lundgren ble Sveriges nest største snusprodusent.
 2007 – Nok en ny produksjonslinje.
 2007 – Fiedler & Lundgren fikk en markedsandel på 6 % i Sverige.
 2008 – 2 millioner snusbokser ble produsert i måneden til det Svenske markedet, noe som var 7 ganger så mye som i starten i 2004.
 2008 – 80 ansatte, en firedobling fra starten 2004. 
 2008 – I april 2008 hadde Fiedler & Lundgren en markedsandel på 7 %.
 2009 – Etterspørselen etter Fiedler & Lundgrens produkter har dette året blitt så stort at bedriften ikke klarer å levere nok til alle forbrukerne. Markedsandelen har passert 10 %, noe som fortsatt er en solid økning.Fiedler & Lundgren skriver snushistoria
 2010 – Dette året skal bedriften investere i flere nye produksjonslinjer grunnet stor etterspørsel. Med dette blir forhåpentligvis leveringsproblemene i 2009 historie.Ny supersnusmaskin ska lyfta Fiedler & Lundgren in i framtiden  

Fiedler & Lundgren har hatt en gunstig utvikling og selskapet har blant annet blitt den nest største snusprodusenten i Sverige.

Merker

 Granit (Løs)
 Granit (Original portion/White/Maxi)
 Metropol (White)
 Mocca (Mint/Anis/Granateple/Mandarin)
 Mocca+ (Tobakkssmak/Eukalyptus/Mint)
 M By Mocca (Anis/Tobakkssmak)
 Retro (Original Portion/White)
 Lucky Strike (Portion)
 Diplomat (snus), lansert 2007

Se også
 Skandinavisk Tobakskompagni
 Snus

Referanser 

Eksterne lenker
 Fiedler & Lundgren

Kategori:Svenske industriselskaper
Kategori:Tobakksselskaper
Kategori:Selskaper etablert i 1835
Kategori:1835 i Sverige